આ વિશે વાત કરતાં કૌશલ દીક્ષિત કહે છે, ‘મારે ઘણા સમયથી એવી ટી-શર્ટ લેવી હતી જેના પર આપણા ગુજરાતની છાપ હોય અને અંતે મને આવી ટી-શર્ટ રાજકોટથી મળી. જ્યારે મેં આ ટી-શર્ટ ખરીદી ત્યારે મને ખબર નહોતી કે લોકો આને આટલી બધી પસંદ કરશે. એફબી પર મારો ફોટો શેઅર કર્યો તો લાઇકનો વરસાદ થઈ ગયો. એટલું જ નહીં, પરંતુ ટી-શર્ટ ક્યાંથી લાવ્યો, કેટલામાં લાવ્યો, અમને એડ્રેસ આપ જેવા અનેક સવાલો પણ મિત્રો પૂછવા લાગ્યા. ગુજરાતી ભાષા સારી અને શબ્દભંડોળથી ભરેલી છે. જ્યાં જઈએ ત્યાં પોતાની અલગ છાપ છોડે છે. ગુજરાતીઓની જેમ જ તેની ભાષા પણ લોકોને એટલી બધી ગમે છે કે આ ટી-શર્ટ યુવાનોમાં ફેવરિટ બની ગઈ છે. અમારું આખું ગ્રુપ એકસાથે આવી ટી-શર્ટ ખરીદવાનું આયોજન કરી રહ્યું છે.’ જ્યારે ઉન્નતિ મહેતા કહે છે, ‘જ્યાં-જ્યાં વસે ગુજરાતી ત્યાં સદાકાળ ગુજરાત, તેવી જ રીતે હવે ટી-શર્ટ પહેરો તો ગુજરાતી શબ્દોવાળી જ. આવી ટી-શર્ટ માર્કેટમાં ઘણી ઓછી જોવા મળે છે, પરંતુ ઓનલાઇન સહેલાઈથી મળી જાય છે. લખેલી ટી-શર્ટ પહેરો તેના કરતાં ગુજરાતી શબ્દોવાળી ટી-શર્ટ પહેરવામાં મજાની સાથે ગર્વ પણ થાય છે.’